
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
- privind aprobarea Devizului general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scăeni, judeţul Prahova”
Având în vedere:
- referatul de aprobare nr.2069/27.01.2021, prin care primarul oraşului  propune aprobarea Devizului general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scăeni, judeţul Prahova”, precum şi raportul compartimentului de resort, înregistrat sub nr.2070/27.01.2021;
- adresa nr. 855/13.01.2021 a Ministerului Dezvoltării Lucrărilor Publice şi Administraţiei;
- dispoziţiile art. 44 alin.(1) din Legea nr. 273/2006, privind finanţele publice locale, cu modificările şi completările uletrioare;
- dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;
- prevederile OUG nr. 214/2020 privind modificarea şi completarea art. 10 din Ordonanţa de urgenţă a Guvernului nr. 28/2013 pentru aprobarea Programului naţional de dezvoltare locală şi pentru instituirea unor măsuri pentru derularea Programului naţional de dezvoltare locală etapa I;
- avizul secretarului general înregistrat sub nr. 2075/27.01.2021;
În baza avizului comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
	În temeiul prevederilor art. 129, alin. (2) lit. „b” alin. (4) lit. „d” , ale art. 139 şi ale art. 196 alin. (1) lit. „a” din OUG nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă Devizul general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scăeni, judeţul Prahova”,  conform anexei care face parte integrantă din prezenta hotărâre.
Art.2. Aducerea  la cunoştinţă publică a prezentei hotărâri se realizează prin afişare şi prin postarea pe pagina de internet a primăriei, prin grija Biroului urbanism.
Art.3. Prezenta hotărâre se comunică Serviciului buget finanţe, Serviciului Patrimoniu Local şi Biroului urbanism din cadrul aparatului de specialitate al primarului.
                PREŞEDINTE DE ŞEDINŢĂ,                                        
           TĂNĂSESCU STELIAN HORAŢIU                                                                                                  
                                                                                           CONTRASEMNEAZĂ
                                                                                          SECRETAR GENERAL,
Boldeşti-Scăeni, 28.01.2021                                            TUDOR FLORINA NELI

   R O M Â N I A
               JUDEŢUL  PRAHOVA
               ORAŞUL BOLDEŞTI - SCĂENI        
               CONSILIUL  LOCAL
   NR. 2075/27.01.2021


A  V  I  Z
===========
- asupra proiectului de hotărâre privind aprobarea Devizului general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scăeni, judeţul Prahova”


	Subsemnata Tudor Florina-Neli, secretar general al oraşului Boldeşti-Scăeni, analizând proiectul de hotărâre privind aprobarea Devizului general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scăeni, judeţul Prahova”, am  constatat următoarele:
Art. 10 alin. 4 din Hotărârea Guvernului  nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice prevede că devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar.
Faţă de cele de mai sus şi în conformitate cu prevederile art. 243, alin. (1) lit.”b” din Codul administrativ, avizez favorabil acest proiect de hotărâre.



SECRETAR GENERAL,
TUDOR FLORINA-NELI













NR.2069/27.01.2021

REFERAT

Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local Proiectul de hotărâre privind aprobarea Devizului general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scăeni, judeţul Prahova”.	
	În baza OUG nr. 57/2019 privind Codul administrativ, a Legii nr. 273/2006, privind finanţele publice locale, cu modificările şi completările ulterioare, a Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice , vă prezint următoarele:
Prin Hotărârea Consiliului Local nr.  76/26.05.2011 au fost aprobaţi indicatorii tehnico-economici ai obiectivului de investiţii „Extindere şi modernizare reţele canalizare în  oraşul Boldeşti-Scăeni, judeţul Prahova, iar prin HCL nr. 84/02.06.2016,  nr. 34/22.09.2016, nr.18/22.02.2017, nr. 90/26.06.2018 şi nr 33/26.02.2019  s-a aprobat actualizarea indicatorilor economici (devizului general) ai acestui  obiectiv de investiţii; 
După aprobarea indicatorilor tehnico-economici au fost demarate şi s-au finalizat procedurile de achiziţie publică, iar potrivit prevederilor legale în vigoare      (OG 28/2013 şi normele de aplicare a acestei ordonanţe) beneficiarii investiţiei trebuie să actualizeze corespunzător devizul general şi să îl aprobe prin hotărâre de consiliu.
În urma modificării şi completării art. 10 din Ordonanţa de urgenţă a Guvernului nr. 28/2013 pentru aprobarea Programului naţional de dezvoltare locală şi pentru instituirea unor măsuri pentru derularea Programului naţional de dezvoltare locală etapa I, prin OUG nr. 214/4.01.2021, prin adresa nr. 855/13.01.2021 Ministerul Dezvoltării Lucrărilor Publice şi Administraţiei solicită autorităţii locale aprobarea Devizului general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scǎeni, judeţul Prahova”.
În prezent valoarea totală a Devizului pentru rest de executat, cu TVA inclus, actualizată de către proiectant, fiind de 514.548.440,52 lei, din care C+M = 10.931.522,93 lei.
		Faţă de cele mai sus prezentate, propun aprobarea Devizului general pentru lucrările rest de executat la obiectivul de investiţii „Extindere şi modernizare reţele de canalizare în oraşul Boldeşti-Scăeni, judeţul Prahova”, conform anexei.
În speranţa aprobării, vă mulţumesc anticipat !



                                              PRIMAR,
BUCUROIU CONSTANTIN


Consiliului Local al Oraşului Boldeşti-Scăeni
